Тамара Павловна Лебедева 1919 йылдың 22 мартында Тамбовта почта-телеграф хеҙмәткәре ғаиләһендә тыуған. 1925 йылда ғаилә Воронежға күсеп килә. Мәктәп йылдарында мәктәптең үҙешмәкәр түңәрәгендә ҡатнаша. 1936 йылдан — Пионерҙар йортонда, һуңынан Воронеж йәш тамашасылар театрында массовкала ҡатнаша. 1937—1941 йылдарҙа Мәскәүҙә Революция Театры (хәҙер Маяковский театры) янындағы студияла (һуңғараҡ Мәскәү ҡала театр училищеһы, МГТУ) уҡый. 1941—1943 йылдарҙа Ташкентта эвакуацияла Революция Театрында эшләй, артабан ҡыҫҡа ғына ваҡытҡа театры менән Мәскәүгә ҡайта. 1944—1946 йылдарҙа Яҡутск рус драма театрында сығыш яһай, унда тиҫтәләгән спектаклдә уйнай.